มีอาการ ปวด แสบ บวม ที่กล้ามเนื้อแขนค่ะ จะเป็นแค่จุดเดียว ราวๆ1คืบวัดจากศอกลงมาที่ลำแขน เป็นมา2 เดือนแล้ว ก่อนเป็นล้ม และ 2 วันต่อมาได้หิ้วของหนักและรู้สึกเจ็บแปล๊บที่บริเวณนี้ หลังจากนั้นก็มีอาการมาเรื่อยหนักขึ้น หยุดงานมา2 เดือนแล้ว หา3รอบ + กายภาพ คาดว่าเทนนิสเอลโบ มีอาการปวดที่ข้อศอกด้านนอกบ้างแต่น้อยมากหลักๆคือที่กล้ามเนื้อค่ะ เวลากำมือ กระดกข้อมือขึ้นจะเจ็บมาก บางวันก็ปวดมาถึงข้อมือ บางช่วงจะรู้สึกดีเหมือนจะหายแล้ว แต่พอเริ่มทำอะไรนิดหน่อยก็เจ็บอีก กายภาพตอนนี้ก็ต้องหยุดเพราะโคโรน่า ปัญหาคือต้องกลับไปทำงานในอีก 4-5 วันนี้ คุณมีคำแนะนำอะไรบ้างคะ และอาการแบบนี้ถ้าฉีดยาจะหายไหมคะ ทำงานความสะอาดที่ ตปท ให้ยายากมาก ให้กินแค่พารามา2 เดือนแล้วค่ะ ปล. เวลาเจ็บป่วยคิดถึงเมืองไทยมากจริงๆ ขอบสำหรับคำตอบและคำแนะนำล่วงหน้านะคะ
สวัสดีครับ Tennis elbow เป็นอาการบาดเจ็บอักเสบตรงข้อต่อเอ็นบริเวณข้อศอก ซึ่งมักเกิดจากการกิจกรรมการยกหรือเหวี่ยงข้อศอกซ้ำๆ ที่พบได้ในการเล่นกีฬาเช่น เทนนิส ตามชื่อโรค แต่ก็พบได้ในกิจกรรมการยกของอื่นๆได้เช่นกันครับโดยทั่วไป แพทย์มักจะแนะนำให้ทำกายภาพบำบัดและให้ยาแก้ปวดตามอาการตามที่แนะนำมา ดังนั้น หากไม่สะดวกที่จะทำกายภาพนอกบ้าน ก็สามารถออกกำลังกายภาพที่บ้านไปก่อนได้ครับ แต่ระหว่างนี้ก็ควรหลีกเลี่ยงการยกของหนักหรือกิจกรรมที่ใช้ข้อศอกมากไปก่อน มิฉะนั้น อาการปวดจะหายช้าครับส่วนเรื่องการใช้ยาฉีดที่ข้อศอก แพทย์มักจะพิจารณาใช้ เมื่อกายภาพหรือยากินไม่ได้ผลใน 3-6 เดือน แล้วแต่วิจารณาญาณของแพทย์ครับ กระนั้น แม้ว่าจะใช้ยาฉีดจริง ก็ช่วยลดปวดได้ชั่วคราวเท่านั้นครับ และอาจต้องใช้เวลานานอย่างน้อย 6 เดือนกว่าจะหายเป็นปกติครับดังนั้น หากยังมีปัญหาการยกของ ก็ขอแนะนำให้ลางานเพิ่มเติม เพื่อหลีกเลี่ยงอาการบาดเจ็บใหม่ครับ แต่หากอาการปวดเป็นมากขึ้น หรือ ไม่สามารถยกของได้ตามปกติ ก็ควรพบแพทย์อีกครั้ง เพื่อรับคำปรึกษาต่อไปครับ ขอเป็นกำลังใจให้ครับ